**Elysium Planitia** é a segunda maior rexión volcánica de Marte, despois dos Tharsis Montes. Está situada ó sur de Acidalia Planitia e Utopia Planitia, e ó norte de Terra Cimmeria, nas coordenadas 2,98° N 154,74° E. No norte da rexión hai varios grandes volcáns, de norte a sur, Hecates Tholus, Elysium Mons e Albor Tholus. Outro gran volcán está situado no sur da rexión, o Apollinaris Mons, que está na fronteira coa Terra Cimmeria. A parte de grandes volcáns, a Elysium Planitia ten moitas áreas con grandes e longas fendas, fisuras e fracturas, chamadas fossa ou fossae (plural) en Marte. Podemos citar ás Cerberus Fossae, Elysium Fossae, e Hephaestus Fossae.

Volcáns da Elysium Planitia
---------------------------

* Elysium Mons, no mapa topográfico do MOLA. A altitude é amosada en diferentes cores.Elysium Mons, no mapa topográfico do MOLA. A altitude é amosada en diferentes cores.
* Hecates Tholus, fotografía tomada pola Mars Global Surveyor.Hecates Tholus, fotografía tomada pola Mars Global Surveyor.
* Topografía de Hecates Tholus e ós seu arredores.Topografía de Hecates Tholus e ós seu arredores.
* Topografía de Albor Tholus e ós seu arredores.Topografía de Albor Tholus e ós seu arredores.

As fendas e fracturas (Fossae) de Elysium Planitia
--------------------------------------------------

* Fendas ó leste de Albor Tholus, fotografía tomada pola HiRISE.Fendas ó leste de Albor Tholus, fotografía tomada pola HiRISE.
* Porción dunha fractura (Fossae) en Elysium Planitia, fotografía da HiRISE. O azul indica unha posible acumulación de xeo estacionario.Porción dunha fractura (Fossae) en Elysium Planitia, fotografía da HiRISE. O azul indica unha posible acumulación de xeo estacionario.
* Cerberus Fossae, fotografía da THEMIS.Cerberus Fossae, fotografía da THEMIS.
* Emisión escura do material escuro de Cerberus Fossae, fotografía tomada pola HiRISE.Emisión escura do material escuro de Cerberus Fossae, fotografía tomada pola HiRISE.
* Cerberus Fossae, as seen by HiRISE.Cerberus Fossae, as seen by HiRISE.
* Elysium Fossae, fotografía da HiRISE.Elysium Fossae, fotografía da HiRISE.
* Hephaestus Fossae vista dende a HiRISE.Hephaestus Fossae vista dende a HiRISE.

Terreos con fisuras e posibles lagos xeados
-------------------------------------------

No sur de Elysium Planitia pódense ver grandes extensións de terreo fracturado. As placas poden chegar a ter 7 km de diámetro e semellan un chan embaldosado, coma se fose un *puzzle*. Existen varias hipóteses sobre a formación é composición destes terreos da cunca de *Elysium*, algúns investigadores afirman que estas planicies estarían compostas por terreos de lavas de baixa viscosidade, mentres outros investigadores afirman que a súa orixe seria fluvial, restos de terreos drenados con altas concentracións de minerais ou lama viscosa. As planicies exhiben unha escachada e agretada superficie que algúns investigadores atribúen á fracturación de chans de lava e fallas de presión. Pero, os terreos de lama seca tamén amosan este tipo de superficie. A ausencia de cráteres que contrasta coa superficie moi craterizada que linda ó sur destes terreos, o que indica que o material destas planicies é relativamente novo.

Nunha foto feita no 2005 pola Mars Express en Elysium Planitia, en concreto sobre a zona de Cerberus Palus, amosase o que podería ser unha gran zona cuberta de xeo de auga cincento. O volume de xeo está estimado que cobre unha área de 800 por 900 quilómetros cadrados, cunha profundidade duns 45 metros, dimensións e profundidade semellante á do Mar do Norte. Pensase que estes xeos son os restos da auga e regueiros de lava procedentes da Cerberus Fossae e que teñen entre 2 a 10 millóns de anos de antigüidade. A superficie está fendida e escachada, coma se esas placas flotasen sobre un lago. Un cráter de impacto indica que as placas son 1 millón de anos máis vellas có material das fendas, o que tamén indica que a área solidificouse moito máis lentamente do que o faría se estivese composta por lava basáltica. Ambas zonas, poderían ter un mecanismo común de formación.

Notas
-----

1. 1 2 3 4  "Planetary Names: Planitia, planitiae: Elysium Planitia on Mars". Consultado o 23-03-2012.
2. ↑  "MC-23 Aeolis" (PDF). Consultado o 23-03-2012.
3. ↑  "Enigmatic Terrain of Elysium Planitia". Consultado o 23-03-2012.
4. ↑  Young, Kelly (2005-02-25). "'Pack ice' suggests frozen sea on Mars". New Scientist. Consultado o 23-03-2012.
5. ↑  John B. Murray; JB Muller; JP Neukum; G. Werner; SC Van Gasselt; S. Hauber; E. Markiewicz; WJ Head Jw 3rd; BH Foing;; et al. (17-03-2007). "Evidence ... for a frozen sea close to Mars' equator". *Nature* **434** (7031): 352–355. Bibcode:2005Natur.434..352M. PMID 15772653. doi:10.1038/nature03379.

Véxase tamén
------------

### Outros artigos

* Utopia Planitia
* Terra Cimmeria

### Ligazóns externas

* Google Mars - zoomable map centered on Elysium Planitia, with three main volcanoes visible
* Google mars - Cerebrus Fossae fissures
* Mapa coas fronteiras das rexións de Marte
* Mapa topográfico de Marte, con nomenclatura detallada das rexións de Marte *(en inglés)*
* Mapa detallado do cuadrante MC-15 Elysium
* Mapa detallado do cuadrante MC-23 Aeolis

|  |  |
| --- | --- |
| Control de autoridades | 
* Wd: Q1334481
* GPN: 1784

 |